google/wiki40b huggingface dataset:
Skatestraumtunnelen

Hendelser

Tunnelen var midlertidig stengt i april 2007 etter et mindre steinsprang.
Den 15. juli 2015 ble tunnelen stengt på ubestemt tid etter en kraftig brann. Trekkstaget på en tankbil sviktet, og tilhengeren med 16 500 liter bensin traff fjellveggen, begynte å brenne og eksploderte noe senere. Ingen ble alvorlig skadet. Kort etter eksplosjonen ble det fryktet at tunnelen kunne kollapse, men det har vist seg at det neppe kommer til å skje.
16. juli tok røykdykkere og politi seg inn i tunnelen for å inspisere skaden. Kabler hang ned fra taket, betong hadde løsnet og kumlokk var av.
Det ble først meldt at tunnelen kom til å bli stengt i flere uker, og 23. juli opplyste Statens vegvesen så at tunnelen blir stengt ut året, i verste fall lenger.  Alternativ vei var fergesambandet Oldeide–Måløy på fylkesvei 616 og/eller ferge Isane–Stårheim på fylkesvei 614. Det var også midlertidig ferjesamband mellom Smørhamn og Kjelkenes. I september ble Skatestraumtunnelen åpnet med kolonnekjøring, da det var fortsatt byggearbeider i tunnelen. Fra 9. desember 2015 var det fri ferdsel.

Statens havarikommisjons rapport om brannen

14. november 2016 ble Statens havarikommisjon for transports rapport om ulykken offentliggjort. Havarikommisjonens undersøkelse påviste at årsaken til at tilhengeren løsnet var at tilhengerdraget brøt sammen på grunn av korrosjon. Undersøkelsen avdekket videre svakheter i tunnelens evne til å motstå spredningen av brannen som spredte seg over nesten 500 meter og eskalerte svært raskt. Det var kun et svært lite tidsvindu til rådighet for evakuering. Sikkerhetsoppfølgingen av tunnelen var etter Havarikommisjonens vurdering mangelfull da det i risikoanalyser ikke var beskrevet noen tiltak som kunne møte en slik situasjon.
Havarikommisjonen anbefalte at det ble innført restriksjoner ved transport av farlig gods etter en vurdering av forholdene i den enkelte tunnel.
Vernon (British Columbia)

Sport

Vernon var arena for verdensmesterskapet i curling for kvinner i 2008. I 2005 ble det arrangert verdenscuprenn i langrenn i Vernon.
Trine Eilertsen

Oppvekst og familie

Hun ble født i Bærum, men er i hovedsak oppvokst på Sotra. Faren var ansatt i oljebransjen, og Eilertsen var derfor tidvis bosatt i Italia, London, Stavanger og Bergen gjennom oppveksten.

Utdannelse

Eilertsen er utdannet siviløkonom fra Norges Handelshøyskole fra 1996 og cand.polit. med hovedfag i sammenlignende politikk fra Universitetet i Bergen fra 1997. Hovedoppgaven bar tittelen Internasjonal økonomi som begrensning på politisk økonomi og økonomisk politikk. I sin ungdom var hun medlem av Unge Høyre, men oppgir å ha stemt på ulike partier.

Yrkesliv

Eilertsen var praktikant i Statoil 1998–1999. I 1999 hadde hun et engasjement som journalist i økonomiavdelingen i Bergens Tidende, hvor hun ble ansatt som politisk redaktør i 2002 og sjefredaktør i 2008. 
I 2012 trakk hun seg som sjefredaktør i Bergens Tidende av familiære hensyn, og flyttet til Oslo, hvor hun var politisk kommentator i NRK 2013–2014. 
I 2014 begynte hun som politisk redaktør i Aftenposten. Her har hun blant annet vært med å lage podcasten Aftenpodden sammen med kulturredaktør Sarah Sørheim og nyhetssjef i Aftenposten Lars Glomnes.

Utmerkelser

Eilertsen ble i 2003 tildelt J.W. Eides Stiftelses pris for fremragende journalistikk.
Ziyuan

Ziyuan (kinesisk: 资源县; pinyin:  Zīyuán Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Guilin.
Befolkningen var på 166 325 innbyggere i 1999.
Daxishui-elven, en av kildeelvene til Zijiang, har sine kilder i fjellene i Ziyuan fylke.

Administrative enheter

Fylket består av en storkommune og seks kommuner:
Storkommune: Ziyuan 资源镇
Kommuner: Zhongfeng 中峰乡, Meixi 梅溪乡, Guali 瓜里乡, Chetian for miaofolket (hmong) 车田苗族乡, Liangshui for miaofolket (hmong) 两水苗族乡, Hekou for yaofolket 河口瑶族乡
Combined Joint Task Force – Operation Inherent Resolve

Struktur

Målsettingen til Combined Joint Task Force – Operation Inherent Resolve (CJTF-OIR) skal være å «redusere og bekjempe» ISIL. Etableringen ble kunngjort av De forente staters sentralkommando (US Central Command) i desember 2014, etter at den ble opprettet for å erstatte de ad hoc-systemene som tidligere var etablert for å koordinere operasjoner som følge av den hurtige fremveksten av ISIL i Irak i juni 2014.
CJTF-OIR er ledet av den amerikanske generalløytnanten Stephen J. Townsend, den britiske generalmajoren Rupert Jones er nestkommanderende for strategi og opprettholdelse (Strategy & Sustainment), mens generalmajor Scott A. Kindsvater fra Kansas er nestkommanderende for etterretning og operasjoner (Operations & Intelligence).
Hovedkvarteret ligger på Camp Arifjan i Kuwait og koalisjonen har flere baser i Irak, Kurdistan og Tyrkia.
Som del av Combined Joint Task Force – Operation Inherent Resolve har en rekke land gjennomført flybombing i Irak og Syria. I Irak har disse landene bombet: Australia, Belgia, Canada, Danmark, Frankrike, Jordan, Nederland, Storbritannia og USA. I Syria har disse landene gjennomført bombetokt: Bahrain, Canada, Jordan, Saudi-Arabia, De forente arabiske emirater og USA.
En rekke land er også involvert i Building Partner Capacity (BPC) i Irak for å trene opp irakiske sikkerhetsstyrker. Disse er Australia, Belgia, Danmark, Frankrike, Tyskland, Italia, Nederland, New Zealand, Norge, Spania, Storbritannia og USA. Som et resultat av BPC-programmet har nesten 6 500 irakiske sikkerhetsstyrker blitt trent, og ca. 4 500 gjennomfører trening nå.
Myrkongle

Beskrivelse

Myrkongle vokser i myrer og langs vannkanter med kraftige, grønne blad og en blomsteransamling omgitt av et hvitt omdannet blad som fremhever blomstene. Etter pollinering visner det hvite bladet bort og blodrøde frukter utvikler seg fra blomstene. Blomsten er svært lik den nært beslektede fredsliljen.
François de Belleforest

Liv og virke

Han ble født i en fattig familie i den historiske regionen Comminges som lå ved foten av Pyreneene. Det tilsvarer dagens kommune Samatan innenfor departementet Haute-Garonne, og faren, som var soldat, døde da de Belleforest var syv år gammel. Han oppholdt seg en periode ved hoffet hos Margrete av Navarra, og reiste siden til Toulouse og Bordeaux, der han møtte George Buchanan, og siden til Paris der han kom i kontakt med medlemmer av den unge litteraturgenerasjonen, deriblant Pierre de Ronsard, Jean Antoine de Baïf, Jean Dorat, Remy Belleau, Antoine Du Verdier og Odet de Turnèbe. I 1568 ble de Belleforest kongelig historiograf.
Han skrev om kosmografi, moral, litteratur og historie. Han oversatte verker av Matteo Bandello, Boccaccio, Antonio de Guevara, Francesco Guicciardini, Polidoro Virgili, Cyprianus, Sebastian Münster, Akilles Tatius, Cicero og Demosthenes til fransk. Han skrev også den første franske prestelige romanen, La Pyrénée (eller La Pastorale amoureuse) (1571), basert på Diana av Jorge de Montemayor. Hans Grandes Annales er en polemisk traktat mot François Hotman. Hans samlede produksjon omfatter mer enn 50 bind.
Hans mest suksessrike arbeid var sannsynligvis oversettelsen og tilpasningen av Histoires tragiques av italieneren Matteo Bandello, som bygger på det arbeidet som ble utført av Pierre Boaistuau, og som til slutt endte i syv bind (1564–1582). En av disse fortellingene skulle senere bli en kilde for Shakespeares Hamlet.
Hagtornfrøvikler

Utseende

En ganske liten (vingespenn 9–11 millimeter), brunlig vikler.
Forvingen er noe avrundet og har en kommaformet, lysbrun flekk ved bakkanten, denne har en nokså bred, brun midtstripe.

Levevis

Den gulaktige larven utvikler seg i fruktene («bærene») av hagtorn (Crataegus spp.). Den spinner gjerne sammen to eller tre frukter ved hjelp av silke og lever av disse. De voksne viklerne flyr i juli–august.

Utbredelse

Arten er utbredt i Nord-Afrika og i Europa bortsett fra de østlige og nordligste delene.
I Norge er den bare kjent fra Arendal i Aust-Agder.
Tournament Players Club

Tournament Players Club (TPC) er et nettverk av offentlige og private golfbaner som eies av organisasjonen PGA TOUR. De fleste av banene er eller har vært åsted for turneringer på PGA-touren.
Darre-Jenssens plass (Oslo)

Darre-Jenssens plass ligger på Tåsen i Oslo, der Kaj Munks vei og Nordbergveien krysser hverandre. 
Plassen ble i 1951 oppkalt etter Hans Jørgen Darre-Jenssen, tidl. arbeidsminister, direktør for NSB (1912–1919), Akersbanene (1919–1935), og president i Norges Røde Kors.
Rødforskyvning

Rødforskyvning skjer i fysikk og astronomi når synlig lys fra et objekt er forskjøvet mot den røde enden av det elektromagnetiske spekteret. Mer generelt er rødforskyvning definert som en økning i bølgelengden av elektromagnetisk stråling mottatt av en detektor sammenliknet med bølgelengden utstrålt fra kilden. Denne stigningen i bølgelengden tilsvarer en minsking i frekvensen av den elektromagnetiske strålingen. Det motsatte av rødforskyvning kalles blåforskyvning.
Rødforskyvning av lys fra fjerne himmellegemer og større rødforskyvning med økende avstand til himmellegemet, er grunnlaget for teorien om big bang, som postulerer at universet utvider seg og at utvidelsen begynte fra et punkt uten volum, men med uendelig tetthet. Graden av rødforskyvning øker med større avstand fra observatøren, og dette brukes blant annet til å estimere universets fysiske utstrekning og alder.

Rødforskyvning og stjerner

Når en stjerne er i bevegelse, så kan vi se hvordan den beveger seg ved enten rødforskyvning eller ved blåforskyvning. Rødforskyvning er basert på dopplerefekten når en stjerne beveger seg vekk fra måleren. Med denne informasjonen kan vi regne ut retningen og farten til stjernen ved å finne bølgelengden.
Ett köpmanshus i skärgården (TV-serie)

Innspillingsfakta

Den ble spilt inn i Fjällbacka i Bohuslän.

Handling

Handlingen utspiller seg på 1830-tallet, en tid da Bohuslän var svært fattig, den store sildeperioden var forlengst over, folk levde i fattigdom og elendighet. Handelshusene klarte seg imidlertid bra. Kjøpmennene sørget for at folk som sultet fikk brennevin til å døyve sulten med.
Til handelshuset på Svartskär ankommer et ungt gift par hvis gjenvordigheter vi får følge i de seks delene.
Royal Exhibition Building

Historikk

Royal Exhibition Building ble tegnet av arkitekten Joseph Reed som også tegnet Melbourne Town Hall og State Library of Victoria. Ifølge Reed var han inspirert av flere forskjellige kilder. Kuppelen var inspirert av Santa Maria del Fiore i Firenze. Mens hovedpaviljongen var inspirert av Rundbogenstil og flere bygninger i Normandie, Caen og Paris. 
Grunnstenen ble lagt 19. februar 1879 av Victorias guvernør George Bowen og bygningen ble ferdig i 1880 for verdensutstillingen.

1880 til 1901

I løpet av 1880-årene ble det holdt to større verdensutstillinger; først verdensutstillingen i 1880 og hundreårsjublieet i 1888 (som markerte 100 år med europeisk bosetting i Australia). 9. mai 1901 ble Australias første parlament åpnet i bygningen. Etter åpningen ble parlamentet flyttet til det nærliggende Victorian State Parliament House mens det victorianske delstatsparlamentet flyttet inn i Royal Exhibition Building. Delstatsparlamentet flyttet tilbake til sin bygning etter at Australias parlament flyttet til Old Parliament House i Canberra i 1927.

1901 til 1970-årene

Etter at delstatsparlamentet hadde flyttet ut av bygningen ble den brukt til flere forskjellige formål. Under Sommer-OL 1956 var den vertskap for øvelsene innen basketball, bryting, vektløfting og fektingsdelen under femkampen. Mens bygningen forfalt ble den i 1940- og 1950-årene kjent blant de lokale som «den hvite elefanten» (The White Elephant). 
Som mange andre victorianske bygninger i Melbourne skulle den rives for å gi plass til nye blokker. I 1948 var forslaget oppe til avstemning i byrådet i Melbourne og ble nedstemt med liten margin. Den fløyen av bygningen som rommet Melbournes akvarium brant ned i 1953. I løpet av 1940- og 1950-årene ble bygningen ukentlig brukt som danselokale. Opp gjennom årene har den også blitt brukt til båtutstillinger, bilutstillinger og andre utstillinger. Bygningen ble også brukt i løpet av 1950- 1960- og 1970-årene for matrikulering og avgangseksamen for de statlige gymnasene (State High School). Hovedballsalen ble revet i 1979 og skapte mye engasjement blant befolkningen, noe som reddet hovedbygningen fra også å bli revet.
Phoracantha

Utseende

Middelsstore, avlnage, gulbrune til svarte trebukker. Antennene er vanligvis noe lengre enn kroppen. Pronotum har rundede sider med en liten tann på hver side. Dekkvingene er jevnbrede, med en skarp tann i spissen, kraftig punkterte, gjerne med gulaktige flekker.

Levevis

Larvene lever i død ved, mest av løvtrær.

Utbredelse

Slekten er vidt utbredt i Australia og forekommer også på Ny-Caledonia og Ny-Guinea. Noen av artene er innført til områder med lignende klima ellers i verden: Middelhavsområdet, New Zealand, Sør-Afrika og California.
Alfheim (Sunndal)

Alfheim er et landsted ved Fisknutvatnet i Grødalen i Sunndal kommune. Stedet ble oppført som jaktslott for Barbara Arbuthnott og hennes vennekrets i 1876. Samtidig ble det anlagt kjørevei gjennom dalen. Hyttekomplekset er oppført i skotsk highland-stil. Sunndal museumslag kjøpte Alfheim i 1971, og har over en lengre periode restaurert anlegget. Alfheim er til utleie.
Nobuhiro Ueno

Landslaget

Nobuhiro Ueno ble tatt ut i Japans tropp til Asiamesterskapet i fotball for menn 1988.
Luigi Sturzo

Bakgrunn

Luigi Sturzo var sønn av Felice Sturzo. Han hadde en tvillingsøster, Emanuela (også kjent som Nelina). En av hans forfedre - Giuseppe Sturzo - var borgermester av Caltagirone fra 1864 og fremover et antall år, og en annen var Croce Sturzo, som skrev om Det romerske spørsmål. Dennes to brødre Luigi og Franco Sturzo var jesuitter. 
Luigi Sturzos eldre bror Mario (1.11.1861-11.11.1941) var en kjent teolog og biskop av Piazza Armerina. Hans to eldre søstre var Margherita og nonnen Remigia (eller søster Giuseppina).
Frs 1883 til 1886 studerte han i Acireale og senere i Noto. Han begynte sine kirkelige studier i 1888.

Prest, sosialt og politisk engasjement

Sturzo ble presteviet i 1894, studerte ved Det pavelige universitet Gregoriana i Roma, og underviste fra 1898 filosofi og teologi i Caltagirone. Fra omlag 1900 tilhørte han den sosialreformatoriske bevegelse De kristelige demokrater rundt Romolo Murri. 
Fra 1905 til 1920 var han viseborgermester i Caltagirone. Han var en av de ledende skikkelser i Den katolske aksjon (Azione Cattolica).
Don Sturzo hørte (sammen med blant annet Alcide De Gasperi) til grunnleggerne av Partito Popolare Italiano (PPI) i 1919, forgjengeren til Democrazia Cristiana som ble grunnlagt etter annen verdenskrig. 
Han var en motstander av fascismen, og dette førte til problemer innen partiet etter at Mussolini var kommet til makten i oktober 1922. I partiet var det strid om hvilken stilling man skulle ta til den nye bevegelse, og Sturzo, som hadde skarpt kritisert Mussolinis diktatoriske opptreden, og forlot i juli 1923 generalsekretærposten for å ikke ved sin person vanskeliggjøre partiets samhold. Hans etterfølger ble Alcide De Gasperi. 1924 begynte han å utgi tidsskriftet Partito Popolare Italiano, med skarp fromt mot gascismen. Samme år emigrerte han til Storbritannia. 
Etter annen verdenskrig kom han tilbake til Italia, men spilte ikke noen betydningsfull rolle i landets politikk. Han ble imidlertid utnevnt til livstidssenator i 1953.
Blyfjorden

Blyfjorden er en fjordarm av Selfjorden i Tranøy kommune i Troms. Fjorden har innløp mellom Dovneset i vest og Okseneset i øst og strekker seg tre kilometer sørøstover til fjordbotnen.
Det er ingen bosetninger eller veisamband langs fjorden. Fjorden er omgitt av høye fjell. På østsida ligger Oksen på (743 moh) og Oksehornet (705 moh). Fra bunn av fjorden stiger Botntinden opp til 755 moh. På vestsida ligger Senjahesten på 796 meter over havet.
Davie Selke

Landslag

Han representerte Tyskland under Sommer-OL 2016 i Rio de Janeiro, der han tok sølv i herrenes turnering.
No Isolation

AV1

AV1 er en kommunikasjonsrobot for barn og unge med langtidssykdom.

KOMP

KOMP er en skjerm for mennesker med begrenset eller ingen teknologisk erfaring.
Ann-Karin Bodøgaard

Ann-Karin Bodøgaard er en artist og ballettpedagog fra Bodø. Hun er mest berømt for å være Nord-Norges første kjente plateartist. I 1989 startet hun alene opp ballettpedagogutdanning, men som ble lagt ned i 2009.
I tillegg er hun også moren til The Voice TV Norge-programlederen Maria Bodøgaard.
Spaghetti alle vongole

Spaghetti alle vongole (uttale [spaˈɡetti alle ˈvoŋɡole]), italiensk for «spaghetti med skjell», er en matrett som er veldig populær over hele Italia, spesielt i Campania (hvor retten er en del av tradisjonell napolitansk mat).
Italienerne tillager denne retten to måter: in bianco, det vil si med olje, hvitløk, persille, og noen ganger en skvett hvitvin, og in rosso, som den første, men med tomater og fersk basilikum (tillegg av tomater er mer vanlig i Syd-Italia). Tradisjonelt blir skjellene kokt raskt i varm olivenolje sammen med massevis av hvitløk. Levende skjell åpner seg mens de kokes, og slipper ut en væske som fungerer som den primære smakstilsetningen. Skjellene blir så tilført pastaen (spaghetti, linguine eller vermicelli), sammen med salt, sort pepper (eller rødt pepper), og en håndfull finhakket persille.
The Bible College of Wales

The Bible College of Wales (BCW) i Swansea (Wales, Storbritannia) er et bibelcollege som ble grunnlagt av Rees Howells i 1924.
BCW ble organisert etter modell av Moody Bible Institute i Chicago, Illinois som kunne ta imot og huse inntil 900 studenter. Colleget ble åpnet i Glynderwen House i Swansea i 1924. Det siste kullet fra Bible College of Wales ble uteksaminert i juli 2009, og i september 2009 flyttet det til Rugby i Warwickshire og skiftet navn til Trinity School of Theology. Etter flyttingen huset colleget ikke lengre studenter.
I 2006 ble aktivitetene i Glynderwen House avsluttet og bygningene revet. Colleget beholdt to eiendommer i Derwen Fawr Road i Sketty (Swansea) frem til slutten av 2010.
Rees Howells ledet bibelcolleget frem til han døde i februar 1950. Han ble etterfulgt av sønnen Samuel Rees Howells. I 2004 overtok Alan Scotland ledelsen.
Slasher-film

Nyinnspillinger

Det er nå en tendens i Hollywood å lage nyinnspillinger, såkalte «re-makes», av de originale slasherfilmene. Den til tider hurtige kameraføringen som mange av de nye regissørene benytter seg av blir av en del eldre fans sett på som ødeleggende for sjangeren.

Sensuren

Slasher-filmene hadde på grunn av sitt blodige innhold problemer med filmsensuren i en rekke land. Dens spekulative fokus og skildrig av drap og drapsmetoder medførte til at mange av filmene enten ble kraftig klippet eller totalforbudt. Mange av titlene ble på 1980-tallet assosiert med videovold (i Storbritannia kjent som Video nasties).
Hibakusha

Hibakusha er et japansk ord som betyr «bombet mann». Ordet benyttes som en betegnelse på mennesker som opplevde og overlevde atombombene over Hiroshima og Nagasaki.
Georg Friedrich Kauffmann

Georg(e) Friedrich Kauffmann (født 14. februar 1679 i Ostramondra, Landkreis Sömmerda i Thüringen; død 27. februar 1735 i Merseburg) var en tysk organist og barokk-komponist.

Liv

Kauffmann fikk orgelundervisning av Johann Heinrich Buttstedt i Erfurt og fortsatte studiene hos Johann Friedrich Alberti i Merseburg, som også underviste ham i komposisjon.
Alberti mistet førligheten i høyre hånd etter et slaganfall i 1698 og Kauffmann ble hans vikar på orgelkrakken. Da Alberti døde i 1710, ble Kauffmann hoff- og domorganist i Sachsen-Merseburg, og tilslutt utnevnt til hoffkapellmester og kirkemusikk-direktør.
Avskrifter av Kauffmanns komposisjoner sirkulerte ut over Merseburg og gjorde ham kjent i vide kretser.
Høsten 1722 var Kauffmann en av sju søkere til den ledige stillingen som thomaskantor i Leipzig etter Johann Kuhnau. Konkurrenter var blant andre Christoph Graupner og Johann Sebastian Bach. Kauffmann trakk seg til fordel for Graupner, men Graupners tjenesteherre ville ikke gi slipp på ham, så posten gikk tilslutt til Bach.

Virke

Fra 1733 gav Kauffmann ut abonnementserien Harmonische Seelenlust, dette var den første trykte samlingen orgelkoralforspill siden Samuel Scheidts Tabulatura Nova (1624). Samlingen var ment å inneholde alle Kauffmanns koralbearbeidelser, men han døde av tuberkulose før utgaven var komplett. Enka etter ham fortsatte å gi ut verkene fram til 1736, og dette er sannsynligvis grunnen til at det finnes enkelte stykker av Johann Gottfried Walther og Friedrich Wilhelm Zachow i de siste utgavene.
Totalt finnes det 66 koraler med generalbass og 98 koralforspill.
Orgelet i Merseburgs domkirke ble bygd om mens Kauffmann var organist i kirka, og mange av orgelverkene hans er utstyrt med registerangivelser slik at det er mulig å få et innblikk i tidens registreringspraksis. Kauffmann førte også på tempoangivelser og forslag til forsiring.
Baiyin

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Lebensraum

Lebensraum er et tysk ord som betyr «livsrom» eller «leveområde». 
Begrepet er utenfor Tyskland i dag først og fremst kjent som slagord i den nasjonalsosialistiske ideologien og propagandaen som preget Tyskland i mellomkrigstida, særlig etter at Adolf Hitler overtok makten i 1933, og under andre verdenskrig. Siden 1920 mente  nasjonalsosialistene at den germanske (ariske) rase var overlegen i forhold til andre raser og at den derfor trengte «livsrom», det vil si plass til å leve og vokse. Dermed anså tyske myndigheter at de hadde rett til å skaffe seg nye bosetningsområder. Dette gjaldt fremfor alt Lebensraum im Osten, «Livsrom i øst», det vil si landområder i Sentral-Europa og Øst-Europa fram til Uralfjellene, der tyskere og beslektede folk skulle fortrenge de slaviske folkene som bodde der. Denne forestillingen dannet det ideolgiske grunnlaget for Hitlers krigerske ekspansjonspolitikk, og ble spesifisert i den såkalte Generalplan Ost.

Italias Spazio vitale

I italiensk fascistisk tankegang ble et lignende konsept brukt for å rettferdiggjøre territorial ekspansjon. Benito Mussolinis spazio vitale ble derimot ikke basert på folkemord på underlagte nasjoner, men la frem den italienske rase som en «omsorgspersoner og bærer av en overlegen sivilisasjon», hvis oppdrag var å eksportere den fascistiske revolusjonen og «sivilisere» områdene de erobret. De beseirede nasjonene ville bli underlagt romersk lov og beskyttelse, men fikk lov til å beholde deres eget språk og egne kulturer. Fascistideologen Giuseppe Bottai sammenlignet dette historiske oppdraget med antikkens romeres dåder, og slo fast at de nye italienerne vil «lyse opp verden med deres kunst, utdanne med deres kunnskap, og gi robust struktur til de nye territoriene med deres administrative teknikk og evne».
Italias spazio vitale skulle dekke Middelhavet (et konsept kalt «Mare Nostrum», latin for «vårt hav»), samt Nord-Afrika fra Atlanterhavet til Det indiske hav. Det ville bli delt inn i «piccolo spazio» (lite rom), som skulle kun være bebodd av italienere, og «grande spazio» (stor plass) bebodd av andre nasjoner underlagt Italia.
Heinz Pollak

Liv og virke

Pollak gikk ingeniørfagskole og lærlingtid i elektrofag. Sitt første møte med kinobransjen fikk han som kinomaskinist. Militærtjenesten brakte Pollak over i fotojounalistikken.
Etter å ha blitt løslatt fra krigsfangenskap i 1947 begynte Pollak sin etterkrigsvirksomhet som distribusjonsleder ved Bergland-Film. I denne stillingen begynte han å arbeide regelmessig med regissørren Franz Antel frem til 1963. Etter det begynte han også å arbeide med vesttysk film.
Produksjonene under Pollaks ledelse er gjennomgående enkle underholdningsfilmer. Særlig gjelder dette for lystspillene og heimatfilmene. Pollak arbeidet blant annet med produksjonen av de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.